На основу чланова 92. и 97. став 4. Закона о планирању и изградњи („Сл. гласник РС'', бр 72/200,145/2014…9/2020 ) и члана 40. Статута Општине Чајетина („Службени лист Општине Чајетина'', број 2/2019) Скупштина општине Чајетина на седници одржаној 27. маја 2021. године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА НИКОЛЕ УРОШЕВИЋА, ГОРАНА ВУКОМАНОВИЋА, ДАНКЕ ВУКОМАНОВИЋ И БРАНКА ГАЗДИЋА**

**Члан 1.**

Овом одлуком о уређивању грађевинског земљишта предвиђа се уређивање путем опремања грађевинског земљишта у центру насељеног места Златибор, кроз изградњу инфраструктурних објеката и уређење површина јавне намене, који би се финансирали средствима инвеститора Николе Урошевића из Крагујевца, ул. 19. октобра број 137, Горана Вукомановића из Ужица, ул. Исидоре Секулић бр. 1, Данке Вукомановић из Ужица, ул. Исидоре Секулић бр. 1и Бранка Газдића из Ужица, ул. Курсулина бр. 20 и то:

* део радова на уређењу шеталишта у центру Златибора у предрачунској вредности од 4.127.188,71 динара;
* део радова на зацевљењу дела корита реке Обудовице – део канала од језера до моста код мултифунксионалног парка- преко пута хотела „Олимп“, у предрачунској вредности од 5.714.404,29 динара;
* радови на привременим објектима на шеталишту у центру Златибора и то:
* набавка материјала, израда и монтажа жалузина дим 1400x380 мм за смећару у раму од профилних цеви, у предрачунској вредности од 31.200,00 динара
* израда и монтажа врата од ПВЦ профила димензија 95 x 229 цм у боји дрвета, у предрачунској вредности од 81.000,00 динара.

**Члан 2.**

На основу достављених предмера и предрачуна од стране Инвеститора и извршене стручне контроле предмера и предрачуна по налогу Општинске управе, укупна вредност предметних радова износи 9.922.593,00 динара, без припадајућег ПДВ-а.

**Члан 3.**

Рeшењем ROP-CAJ-579-CPI-2/2021, заводни број 351-135/2021-03 од 5. априла 2021. године издатим од стране Општинске управе, Одељења за урбанизам и имовинско-правне послове, именованим инвеститорима издата је грађевинска дозвола за изградњу стамбеног објекта на катастарској парцели број 4554/42 КО Чајетина. Наведеним решењем суинвеститори су обавезани да пре подношења пријаве почетка извођења радова на име доприноса за уређивање грађевинског земљишта ради изградње објекта, плате износ од 9.922.593,00 динара.

**Члан 4.**

Овлашћује се Општинска управа да закључи уговор са Финансијерима у смислу члана 92. Закона о планирању и изградњи, у свему према предмеру и предрачуну за предметне радове, с тим што ће се коначан обрачун извршити након завршетка радова.

**Члан 5.**

На основу ове одлуке и закљученог уговора у смислу члана 92. Закона о планирању и изградњи инвеститори ће својим средствима финансирати извођење радова из члана 1. Одлуке и након потврде надлежног надзорног органа по завршетку предметних радова извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта за изградњу стамбеног објекта на катастарској парцели број 4554/42 КО Чајетина.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-73/2021-01 од 27.маја 2021. године**

**ПРЕДСЕДНИК**

 **Скупштине општине,**

*Арсен Ђурић*